**DANMARKS BRYDEFORBUND**

**Årsberetning**

**2016**

****

**Indholdsfortegnelse**

D A G S O R D E N 4

Bestyrelsens beretning 6

Nationalt Klubudviklingsnetværk 6

Talent og elite 7

Eliteudvalgets beretning 9

Team 2020 10

NKC 11

Udviklingstruppen 11

Udviklingskonsulentens beretning 12

Men lad os da starte med begyndelsen 12

Fremgang 12

Fundraising 13

Foreningsstrukturer, klubudviklingsnetværk og uddannelse 13

De strategiske spor 14

Klubbesøg 14

Udviklingstrup og teknikmærkeprøver 15

Uddannelse 15

Teknikmærkeprøver 15

Officialudvalgets beretning 16

Årsregnskab for Danmarks Brydeforbund 2016 17

Budget for Danmarks Brydeforbund 2017 17

Uddelte udmærkelser i sæsonen 2016 18

Seniormesterskaber 2016 19

DM Senior, 21. maj 2016, i Thor Vejgaard. 19

Juniormesterskaber 2016 20

DM junior, 20. marts 2016 i Nykøbing Falster. 20

Ungdomsmesterskaber 2016 21

DM ungdom, 19. marts 2016 i Nykøbing Falster. 21

Drengemesterskaber 2016 22

DM drenge, 19. marts 2016 i Nykøbing Falster. 22

Pige/kvinde mesterskaber 2016 23

DM piger/kvinder, 20. marts 2016 i Nykøbing Falster. 23

Holdturneringen 2016 24

DM juniorhold den 3. december 2016 i Thrott Aabyhøj. 24

DM drengehold den 3. december 2016 i Thrott Aabyhøj. 24

Klubbernes opnåede point ved DM i 2016 25

Klubbernes danske mesterskaber 1899-2016 26

Redaktørens kommentarer 27

Bilag til beretningen 28

Forslag 1: Forslag til ændring af regler for licens fra 2018. 28

# D A G S O R D E N

for

**Danmarks Brydeforbunds**

ordinære repræsentantskabsmøde

lørdag den 20. maj 2017 kl. 15.00 på

Hotel Scandic Odense,

Hvidkærvej 25, 5250 Odense

1. Valg af dirigent
	1. Bestyrelsen foreslår Flemming Nielsen
2. Kontrol af stemmeberettigede
3. Valg af 3 stemmetællere
4. Bestyrelsens beretning
5. Udvalgenes beretninger
	1. Eliteudvalget
	2. Breddeudvalget
	3. Officialudvalget
	4. Amatør- og ordensudvalget
6. Forelæggelse af regnskabet for det forløbne år til godkendelse
7. Gennemgang af hovedlinier for DB’s virke i fremtiden
8. Gennemgang af budgettet for det kommende år, herunder:
	1. Fastsættelse af klubbernes kontingent til DB
	2. Fastsættelse af startpenge for deltagelse i mesterskaberne
	3. Fastsættelse af pris for startlicenser
9. Behandling af indkomne forslag

Forslag 1: Der er modtaget et forslag fra bestyrelsen om ændring at licensregler fra 2018.

1. Valg til bestyrelse og udvalg
2. Formand for 2 år
Palle Nielsen afgår efter tur og er villig til genvalg.
3. B-medlem for 2 år

Amir Lavasani afgår før tid og er ikke villig til genvalg.
Henrik Stuhr er tiltrådt og er villig til genvalg.

1. B-medlem for 2 år

Esben Fonnesbek afgår før tid og er ikke villig til genvalg.
Bo Lorenzen er villig til valg

1. Suppleant for 2 år

Henrik Stuhr afgår efter tur og er ikke villig til genvalg.

Charlotte Jensen er villig til valg

1. Formand for amatør- og ordensudvalget

Flemming Kosakewitsch afgår efter tur og er ikke villig til genvalg.

1. Medlem af amatør- og ordensudvalget

Henning Stolten Thomsen afgår efter tur og er villig til genvalg.

1. Fastsættelse af sted for næste ordinære repræsentantskabsmøde
2. Eventuelt

**Ved valg kræves personligt fremmøde eller skriftligt tilsagn fra opstillede kandidater.**

# Bestyrelsens beretning

***Det største år for dansk brydning i nyere tid***

**Med en medalje til OL, et stærkt elitesetup, en nyansat udviklingskonsulent, samt åbningen af vores Nationale Kraftcenter, ser bestyrelsen tilbage på 2016 med en særlig glæde.**

Det blev også året hvor specialforbundene i DIF vedtog en ny økonomisk struktur, hvilket satte gang i arbejdet med at finde de strategiske spor der ville give mest brydning for pengene. I samarbejde med vores nye konsulent i DIF, Søren Seier Skaastrup, blev der lagt en tidsplan for arbejdet og den er holdt stort set til punkt og prikke.

Vi valgte to spor. Det ene med fokus på tilgang, det andet talent og elite.

I starten af 2017 blev sporene godkendt af DIF’s bestyrelse. Arbejdet med indsats og økonomi kunne begyndes. Vores udviklingskonsulent, Rami Zou Zou, har været tovholder og i tæt dialog med DIF under processen.

Der udtryktes bekymring for vores bredde. Hos nogle var der ligefrem dommedags tanker om vores bredde. Dens ende var nær. Medlemsregistreringen hos DIF siger dog noget andet. Over halvdelen af de danske klubber havde fremgang 2016. Vi har haft gang i en proces længe og den begynder at vise resultater.

Men bestyrelsen er da ærgerlig over at vi mangler frivillige, at vi mangler ildsjæle. Ærgerlig over den stilstand der er i nogle klubber. Ærgerlig over at der stadig er så meget tilfældighed og tradition som hersker. For brydesporten fortjener bedre med alle dens fortræffeligheder.

Vi glædes over ansættelsen af Rami Zouzou. Rami har taget os med storm. Han bidrager med sin særlige kapacitet indenfor strategisk udviklingsarbejde, med sans for kommunalt samarbejde, integration samt storytelling. Men selvom vi nu har ansat en udviklingskonsulent endda på fuldtid nu, så er det jer ude i klubberne der skal drive værket.

## Nationalt Klubudviklingsnetværk

Det Nationale Klubudviklingsnetværk blev skabt. Her er et åbent forum hvor alle har muligheden for at få reel indflydelse. Netværket er åbent for alle frivillige! Uanset om du er træner, holdleder, forælder eller official. Rami har været indpisker og fremadrettet kan der også komme eksterne oplægsholdere. Netværket kom rigtigt godt fra start, desværre dalede tilslutningen sidst på året. I starten af 2017 var der god tilslutning med input til de strategiske spor.

## Talent og elite

Marks heroiske bedrift i Rio står ganske klart. Den øgede opmærksomhed på vores sport op til, under og efter OL var bare ren nydelse. Dejligt at Mark har energi og lyst til at være en del af landsholdet i hvert fald et par år endnu. Medaljetørsten er ikke slukket endnu og dem der skal tage over får mulighed for at være helt tæt på en stor personlighed og ”elite” når det er bedst.

Den 1. september var en glædens dag med åbningen af NKC. Bestyrelsen glædes over samarbejdet og den økonomiske støtte fra Guldborgsund Kommune. Det har også været et stort ønske siden 2009, igen at kunne samle de bedste brydere et sted.

Med Sportschef Thor Hyllegaard, og landstrænerne Szymon Kogut og Håkan Nyblom fast tilknyttet er NKC kommet godt fra start. Det lover rigtig godt for fremtidens talent og elite. Team Danmark roser os for denne satsning.

Vi har landet en super god TD aftale for 2017 og 2018, hvor Mark selvfølgelig får særlig opmærksomhed, men fem andre landsholdsbrydere er også indskrevet i aftalen!

I år skal Danmark afholde nordiske mesterskaber for ungdom, junior og piger. Kolding har påtaget sig værtsskabet. Om end det er lidt tidligt at måle effekten af NKC og talentarbejdet andre steder, så bliver det spændende at følge bryderne på hjemmebane.

**TAK**

Jeg vil gerne rette en tak til alle i bestyrelsen og udvalgene.

Fra bestyrelsen skal der lyde en stor anerkendende tak til alle for jeres indsats i 2016! Tak til brydere, trænere, ledere, officials, og forældre! Tak for det store arbejde, tak for alle de frivillige timer I yder til brydesportens fremme!

Stor tak til Michael Yde for indsatsen med at lede driften og ATK teamet. For indsats med hjemmeside og Facebook. Det samme til Rami Zou Zou for at sparke mere liv i bredden, for at ruske godt og grundigt i forbundets vante tænkning..

Stor tak til landstrænerne, Szymon Kogut, Håkan Nyblom og sportschef Thor Hyllegaard, for deres uvurderlige indsats før og under OL!

Kæmpe tillykke til Thor Hyllegaard med Team Danmarks talent pris.

Dejligt med super gode ansatte, det gør det nemmere at være frivillig i forbundsbestyrelsen og fokusere på politikken!

Også tak:

Til DIF og TD for en god dialog og et godt samarbejde! Særlig tak til vores nye konsulent i DIF, Søren Seier Skaastrup, for at føre os godt gennem arbejdet med de strategiske spor.

Tak til United World Wrestling (UWW), vores internationale hovedorganisation. Moderniseringen af organisationen tager til. Også her har hjemmeside og Facebook fået et løft. Markedsføringen er intensiveret.

Vi er en del af noget større, en del af et fællesskab. DIF, TD og UWW giver os energi og næring til det daglige arbejde- og videreudvikling af brydesporten. Sammen er vi stærke!

Palle Nielsen, Formand

# Eliteudvalgets beretning

**Historisk brydeår!**
Tilbageblikket på 2016 giver stadig gåsehud!

**\* Mark´s OL-sølv brød 64 års medalje-tørke ved de Olympiske Lege i Rio!**

**\* Nikolai Mohammadi opnåede bronze til ungdom EM efter 9 års medaljetørke!**

**\* Herudover opnåede Rajbek Bisultanov en 5. plads ved Senior EM!**

Det var et historisk godt år for Danmarks Brydeforbunds-elite, og jeg kan ikke huske hvornår DB´s elite har haft et lignende år!

Marks OL forberedelser startede stort set så dårligt som de overhovedet kunne. En hjernerystelse holdte Mark længere ude end ventet, så de mange timer der var brugt for at lave den mest optimale OL-forberedelse, røg tidligt i papirskurven.

4 måneder før OL fik vi dog stolpe ind, og Mark meldte sig 100 % klar på at jagte den bedste version af sig selv, og det må man sige lykkedes. Alt begyndte at stemme, og en stærk generalprøve til Pytlasinki satte igen ambitioner og tanker igang om OL-medalje!

Vi havde alle et motto om, at vi alle skulle være den bedste udgave af os selv, for at kunne lykkes. Opgaven var simpel, det var at tage en dag af gangen og planlægge alt ned til mindste detalje!

Det lykkedes og Mark vandt hans længe ventede OL-medalje! Verdensklasse!

Månederne for inden havde vi også en fantastisk oplevelse, hvor det lykkedes Nikolai Mohammadi at vinde en bronze ved EM for ungdommer i Stockholm. Endnu et bevis på at vi i Danmark stadig kan producere kvalitet!

Ved EM for senior viste Rajbek Bisultanov sig fornemt frem ved at bryde sig frem i semifinalen, som dog blev tabt. Det samme gjorde kampen om bronzen, men det var dejligt at se Rajbek helt fremme på seniorsiden.

Tobias Fonnesbek, Anders Ekstrøm & Fredrik Bjerrehuus deltog ved OL-kvalifikationer uden den store succes. Fredrik var dog tættest på, da han tabte sin kvartfinale ved det sidste kval-stævne. Fredrik´s 2016 var ellers startet godt, hvor det blev til flere sejre over tidligere medalje-vindere.

Årets Nordiske Mesterskab for seniorer bød igen på et holdmesterskab, hvor Danmark sluttede 4ér, men det blev dog til et par individuelle guldmedaljer til Mark O. Madsen & Fredrik Bjerrehuus, samt en sølvmedalje til Mikkel Lassen.

DB opfyldte målsætningen i forhold til samarbejdsaftalen 2016 med Team Danmark, idet vi fik en OL-medalje og top 6 placering ved EM senior!

Vi fik forhandlet en ny aftale på plads for 2017 & 2018. Normalt får vi altid kun lov til at forhandle om støtte fra TD, for et år af gangen. Team Danmark har dog ændret deres støttekoncept, hvor der tidligere var tre indplacerings-kategorier, er der nu kun to. Vi har hidtil ligget i kategori tre, ”Projektstøttet forbund”. Nu findes der er kun elite & verdensklasse kategorier/forbund.

Vi er 2017 & 2018 blevet indplaceret som elite-forbund. Den aftale er vi naturligvis rigtig tilfredse med.

## Team 2020

Der har igen været fremgang at spore hos bryderne på Team 2020. Holdet har nu eksisteret i fem år, og hensigten er som tidligere at skabe og udvikle brydere, som har forudsætningerne for at kunne overgå til seniorlandsholdet.

Som tidligere nævnt var det fantastisk efter lang tids tørke, igen at vinde en medalje ved et ungdoms EM.

Ved EM junior stillede Danmark til med 3 brydere i form af Kasper Ravn, Mikkel Wind & Mathias Bak. Deres optakt til EM var forløbet rigtig godt med flere lovende takter, desværre måtte Kasper & Mikkel forlade EM med et nederlag i første kamp. Det skal dog nævnes at begge var mesterskabs debutanter. Mathias som har noget mere mesterskabs-erfaring, vandt og tabte en kamp og sluttede som nr.10.

Ud over disse resultater skal det nævnes at Team2020 stod for 1 guldmedalje ved Nordiske Mesterskaber for ungdom og junior, som blev vundet af Nikolai Mohammadi. Der blev til sølvmedaljer til Kasper Ravn & Mikkel Wind, samt bronze til Nikolaj Schrøder & Mikkel Lassen.

Der er stadig et godt stykke vej til toppen endnu, dog begynder flere og flere af de unge at stikke næsen frem ved de største internationale turneringer.

Med den rigtige indstilling, indsats og inspirerende rammer, bliver det muligt for vore brydere at gøre sig gældende på brydemadrassen, nøjagtigt som tilfældet var med Nikolai Mohammadi.

## NKC

1. september 2016 var den officielle åbningsdag for Danmarks Brydeforbund Nationale kraftcenter. Vi syntes at vi er kommet rigtig godt i gang, og bryderne har vist en fantastisk fremgang både på og udenfor madrassen. Vi ser med spænding frem imod de kommende år, hvor vi håber og tror på at NKC kan være med til at løfte og inspirere Bryde-Danmark.

## Udviklingstruppen

Udviklingstruppen har nu snart kørt i halvandet år, og vi er meget imponerede over den store opbakning og tilslutning til projektet. Projektet har medført at vi fornylig har optaget brydere der kommer fra udviklingstruppen op til Team2020. Det er glædeligt! Der begynder så småt også at være større deltagelse af piger, og vi prøver at sørge for at der er en fristils-træner på de fleste samlinger.

Luca Holt har primært stået i spidsen for udviklingstruppen, og det gør han med bravour!

En KÆMPE tak til landstrænerteamet for et fantastisk spændende år, hvor hver en sten er vendt og drejet for at finde det helt rigtige setup for Mark, seniorholdet, Team2020 og ikke mindst dansk brydning generelt. Det er altid inspirerende at være sammen med Jer og det skal I have tak for! Tak for indsatsen, den har været uvurderlig.

Afslutningsvis skal der lyde en tak til alle der støtter op om elitearbejdet og til jer som følger os i med- og modgang på de sociale medier.

Jeg vil ligeledes sende en stor tak i retning af Jesper Starcke som er vores konsulent i Team Danmark, for fantastisk sparring og et fremragende samarbejde mellem Team Danmark og DB.

Elite-ansvarlig

Thor Hyllegaard

# Udviklingskonsulentens beretning

**2016 var et begivenhedsrigt år.**

Ikke alene var det mit første år som udviklingskonsulent i Danmarks Brydeforbund. Det var også året, hvor Mark O. Madsen hentede sølv ved OL og dansk brydning for alvor kom på det internationale verdenskort. Det var en stor bedrift af et lille forbund.

Når man har så blandet en læserskare, er det aldrig nemt at skrive en beretning, da man jo gerne vil fange alles opmærksomhed på en gang. Men personligt syntes jeg, der er sket så mange spændende ting i løbet af 2016, at der burde være lidt for en hver smag.

## Men lad os da starte med begyndelsen

Først og fremmest en stor tak for den fantastiske modtagelse, jeg har oplevet, når jeg har været på besøg i landets klubber. Der har været samarbejdsvilje, gode input, og jeg syntes brydning er en af de sportsgrene, og jeg taler efterhånden med mange specialforbund, hvor styrken og entusiasmen blandt de frivillige ildsjæle er stor. Mange klubber har et tæt og formelt samarbejde med skoler og kommuner, og det kan ikke lade sig gøre, hvis ikke de frivillige hele tiden er opmærksomme på at styrke og udvikle klubbernes rammer.

Det har været en positiv oplevelse at være vidne til, og det er bestemt også noget jeg igen og igen praler af, når jeg er til møde med andre udviklingskonsulenter. Det er det, der giver optimisme, arbejdsglæde og fremgang.

## Fremgang

Fra min egen lille andedam i CIK kan det godt nok til tider være svært at tro på, at der er fremgang i dansk brydning. Men ser jeg ud over året, og kigger jeg rundt i brydelandskabet, så er der så mange bevægelser i gang, at en elitegymnast ville blive svimmel. AK Dan er blevet udviklingsklub i Ballerup Kommune, AK Viking samarbejder med Frederikssund Kommune om Idrætsmatematik, AIR har afholdt et velbesøgt begynderstævne, Heros har afholdt temadag for Halsnæs Kommunes lærere sammen med landstræner Szymon Kogut og Mark O. Madsen, internationale stævner som Aarhus Open og Thor Masters var ubestridelige succeshistorier og AK Frem har fået midler til et skolebrydningsprojekt.

Vores sport har med andre ord demonstreret kæmpe potentiale og spændende perspektiver, som bare venter på at blive opdyrket og udviklet - herunder skolebrydning, kommunesamarbejde og tumlehold.

Skolebrydning bliver mere og mere udbredt, tumlehold opstår flere og flere steder og baner vejen for den nye generation, og jeg modtager stadig flere henvendelser fra folk, som gerne vil indgå partnerskabsaftaler med brydeklubberne. Aktuelt er jeg i gang med at udvikle et projekt i tæt samarbejde med Judo og Karate, hvilket der har været skrevet om på hjemmesiden, og jeg håber meget snart at løfte sløret for næste fase. Projekt- og fondsansøgninger er desværre komplekse og tidskrævende processer, men samtidig lærerige og styrker netværket med andre sportsgrene, som forhåbentlig kan bidrage til positive synergieffekter. Det kræver naturligvis, at vi har rammerne til at udnytte disse.

## Fundraising

For rammer og ressourcer er centrale elementer, hvis man skal komme i mål med en fondsansøgning. Jeg har i løbet af 2016 forsøgt at kortlægge relevante fonde og puljer, som jeg kan understøtte de danske klubber med at søge. Men det er klart, at de krav fonde stille til målopfyldelse og implementering kræver, at vi er godt forberedt og hele tiden uddanner os til at imødegå de nye krav og udfordringer, omverdenen stiller til os.

## Foreningsstrukturer, klubudviklingsnetværk og uddannelse

I 2016 har vi afholdt 4 trænerkurser og 4 samlinger i det nationale klubudviklingsnetværk.

Vi er en lille sportsgren, og jeg ignorerer ingenlunde at mange klubber er sårbare og alt for afhængige af enkelte personers viden og engagement. Det er reelle udfordringer, som vi alle arbejder stenhård på at løse.

Derfor har vi oprettet Det nationale klubudviklingsnetværk og løbende arbejder med uddannelse, hvor vi har mulighed for at understøtte og udvikle hinanden samt styrke klubbernes netværk.

Jeg ved, at mange har følt sig presset af antallet af møder sammenholdt med alle de andre forpligtelser, der er i en travl hverdag med klub og arbejde, så syntes jeg, at I har taget virkelig godt imod det og jeg går i hvert fald altid fra møderne klogere og gladere.

**For det skal der herfra lyde en kæmpe tak.**

Jeg arbejder hele tiden på at styrke netværket og vores uddannelsestilbud, så det både udfordrer og oplyser, og da netværket og vores uddannelsesfokus er blevet rost af DIF er det skrevet ind som et udviklingspunkt under vores strategiske spor.

## De strategiske spor

Mark O. Madsens resultat er bl.a. et resultat af, at vi har skabt en professionel organisation omkring vores elite, som hver dag arbejder på at fastholde dansk brydnings internationale position.

Med de strategiske spor vil vi samtidig opbygge en platform for en fortsat udvikling af vores bredde.

De strategiske spor har helt naturligt fyldt en del i årets sidste kvartal. Sporet har fokus på rekruttering, men indeholder også mange elementer, der fokuserer på fastholdelse.

De to størrelser kan ikke altid adskilles. Arbejdet med sporerne har været en spændende proces, hvor sparring med DIF og andre specialforbund har gjort det muligt at kvalificere vores indsatser. Det har også vist, at vi faktisk står ret stærkt som forbund målt på flere forskellige parametre.

Med en smule stolthed kan jeg informere om, at vores spor har været brugt som inspiration for andre specialforbund og godkendelsen gik igennem uden yderligere bemærkninger fra DIF´s bestyrelse. Det kunne igen ikke være sket uden de mange input, som I er kommet med i årets løb i regi af netværksmøder, stævner, mails eller indspark på hjemmesiden.

Som jeg plejer at sige ”De dårligste råd, er dem, der aldrig når frem”

Vi skal nu i gang med implementeringsfasen, og det bliver ligeså spændende, kan jeg love jer for. Jeg har i løbet af 2016 udarbejdet en bruttoliste med jeres mange input og på baggrund af dem og Torben Lindbys publikation, har jeg aftalt med Palle Nielsen at udarbejde en helhedsplan for udviklingen i dansk brydning, hvor vi kigger på alt indenfor bredden mht. organisation, kommunikation, uddannelse etc.

Helhedsplanen skal fungere som et supplement til arbejdet med de strategiske spor, og bl.a. fungere som en form for samtalepapir ved klubbesøg.

## Klubbesøg

Klubbesøg er inddragelse. I alt nåede jeg næsten 14 klubbesøg i 2016 (Jeg har ikke talt CIK med). Nogle klubber har jeg besøgt mere end en gang, og andre har jeg endnu ikke været forbi, hvilket jeg da håber at kunne råde bod på i 2017.

Jeg elsker klubbesøg, da ikke alene er her teorien og virkeligheden skal synge duet, men det er også her, jeg finder ny inspiration. Fortæl mig ... jeg glemmer. Vis mig ... jeg husker. Inddrag mig ... jeg forstår. Uanset hvor substantiel I måske tror dialogen har, eller ikke har, været, er der så mange ord og megen viden i, for en stund, at stå midt i klubmiljøet og - kulturen, som jo nu engang defineres af de mennesker, der har sin gang i klubben.

## Udviklingstrup og teknikmærkeprøver

2016 var sidste år hvor DB modtog projektmidler til implementering af ATK. Vi modtog forsat ros og beundring fra både DIF, TD samt andre special idrætsforbund i 2016.

Afsluttende evaluering foregår i 2017.

I snit har 30-34 brydere deltaget ved udviklingstruppens samlinger. Der har i alt været seks samlinger i 2016, og der skal lyde en stor tak til værtsklubberne og ikke mindst trænerteamet omkring truppen.

## Uddannelse

Uddannelseskoordinationen er overgået fra ATK teamet til undertegnet ultimo 2016.

## Teknikmærkeprøver

Der er afholdt 11 teknikmærkeprøver i 2016 og i alt har28 brydere opnået teknikmærket i sølv og 29 brydere har opnået teknikmærket i bronze. Det må siges at være lidt af en bedrift og vidner igen om engagement fra klubber, udøvere og trænere

Jeg vil afslutte denne beretning med at sige, at jeg har været super glad for mit første år, og jeg håber på en masse klubbesøg i 2017.

Jeg ser frem til jeres fortsatte input i forbindelse med implementeringen af de strategiske spor og ved det nationale klubudviklingsnetværk. Implementering drejer sig ikke om teori og metode, men om mennesker.

Kom frisk uanset om I er enige med mig eller ej. For meget enighed slår en samtale ihjel. Der har aldrig været to meninger, så lidt som der var to hår, der var ens.

Det mest universelle sprog er forskelligheden. Og det er den, vi skal udnytte til at gøre brydning endnu stærkere nu og i fremtiden.

Rami Zouzou

Udviklingskonsulent

# Officialudvalgets beretning

Næsbylund Kro dannede en perfekt ramme for vort kombinerede dommer/listeførerkursus.

Det fandt sted i september og ca. 30 personer havde tilmeldt sig.

Planen var, at hver kategori skulle starte for sig selv og halvvejs i forløbet skulle vi samles, men dommerne havde så meget nyt på programmet, så vi forsatte opdelt. Dette vil vi råde bod på i år, så dommerne også får lært noget listeføring.

Thomas Nielsen og Else Kilgod havde planlagt kurset.

Alle dommere fik udleveret et sæt oversatte regler og ved samme lejlighed blev de nye dommer T-shirts introduceret.

Der satses også i år på at samles på Næsbylund Kro i sensommeren/efteråret.

Thomas har også gjort det godt på den internationale bane, og således er han rykket en kategori op – tillykke til Thomas, som nu er kat. II dommer.

Det nye DM Senior koncept blev afprøvet i maj i Aalborg, og det blev en succes. Bryderne og deres klubber tog vel imod, hvor der var indvejning og brydning samme dag. Desuden havde bryderne lov at skifte vægtklasse. Seedningen var også afskaffet, og det gav lidt flere udfordringer, da flere vægtklasser ikke havde finale runden som afslutning…

Til dette DM Senior blev 44 deltagere indvejet – og det er rekord i nyere tid.

Som altid opfordres klubberne til at forsøge at finde flere kandidater til både dommer- og listeførergerningen.

Der skal lyde en tak til de klubber, der kontakter Peter Rafn for at få dommere til deres stævner – håber de synes tjenesten fungerer godt.

Thomas Nielsen skal også have tak for det store arbejde dels med diverse oversættelser i årets løb og dels for det fantastiske kursus han stablede på benene med en masse nytænkning (en lille konkurrence var der også indlagt ☺)

Tak til resten af udvalget – også for altid at svare hurtigt, når det bliver efterspurgt.

Officialudvalget
Peter Rafn/Else Kilgod

# Amatør- og ordensudvalgets beretning

Ingen beretning for 2016 da der ikke er behandlet nogen sager.

# Årsregnskab for Danmarks Brydeforbund 2016

Vedhæftet er det ureviderede regnskab for 2016.

Det reviderede regnskab for 2016 vil blive offentliggjort på http://brydning.dk når det er modtaget fra Revisions firmaet, samt fremlagt på R-mødet.

# Budget for Danmarks Brydeforbund 2017

Udkast til budgettet for 2017 er vedhæftet.

# Uddelte udmærkelser i sæsonen 2016

|  |  |
| --- | --- |
| DIF’s æresnål | Ingen uddelt til DB |
|  |  |
| DB’s æresmedlem | Ingen udnævnt i år |
|  |  |
| DB's æresnål i guld: | Ingen uddelt i år |
|  |  |
| DB's æresnål i sølv: | Henning Jørgensen, Thor VSøren Henning Pedersen, Thor VHenrik Ottosen, Thor V |
|  |  |
| DB's æresnål i bronze: | Mikkel Lassen, AK HerosKenn-Ulrik Brix Sørensen, AK HerosSzymon Kogut, AK HerosKarsten Jensen, AK HerosJann Bak, Thor VGert Sabroe, Thor V |
|  |  |
| DB ambassadør | Ingen udnævnt |

**Uddelt på repræsentantskabsmødet 2016**

|  |  |
| --- | --- |
| Årets lederpokal: | Simon McKennel Simonsen, Ffi |
| Årets seniorbryder: | Mark O. Madsen, BK Thor N |
| Årets juniorbryder: | Rajbek Bisultanov, Herning |
| Årets ungdomsbryder: | Lucas Højer Jensen, BK Thor |
| Årets drengebryder: | Turpal Bisultanov, Herning |
| Årets pigebryder: | Ingen |
| Årets Ungdomsklub | Nakskov Brydeklub |

# Seniormesterskaber 2016

## DM Senior, 21. maj 2016, i Thor Vejgaard.

|  |  |
| --- | --- |
| Total Senior 44 Participants 59 kg Senior 5 Participants 1. Martin Lorenzen AIR 2. Lucas Hansen FfI 3. Kenneth Howard Jensen Herning 66 kg Senior 8 Participants 1. Anders Ekstrom Thor N.2. Kasper Ravn Thrott 3. Mikkel Lassen Heros 71 kg Senior 8 Participants 1. Fredrik Bjerrehuus Herning 2. Mikkel Wind Thrott 3. Oliver Krüger Thrott 75 kg Senior 5 Participants 1. Frederik Ekström Thor N. 2. Mikkel Toft Thor V. 3. Miki Kjeldsen Thor N.  | 80 kg Senior 5 Participants 1. Mark O. Madsen Thor N. 2. Marcus Frandsen Thor V. 3. Lasse Skifter Hermod K. 85 kg Senior 7 Participants 1. Rajbek Bisultanov Herning 2. Jens Esbensen Thor N. 3. Ahmed Iskandarani CIK 98 kg Senior 3 Participants 1. Mathias Bak Thor V. 2. Dennis Sabroe Thor V. 3. Daniel Svavar Bjarnason AIR 130 kg Senior 3 Participants 1. Nick Eliassen Thor N. 2. Rasmus Hjørringgaard Thor V3. Palle Brink CIK |

# Juniormesterskaber 2016

## DM junior, 20. marts 2016 i Nykøbing Falster.

|  |  |
| --- | --- |
| Total Junior 32 Participants 50 kg Junior 1 Participants 1. Markus Hein Thor N. 55 kg Junior 4 Participants 1. Nicolaj Schrøder Kolding 2. Nikolaj Mohammadi Thor N. 3. Luckas Schrøder Kolding 60 kg Junior 1 Participants 1. Lucas Hansen FfI 66 kg Junior 8 Participants 1. Mikkel Lassen Heros 2. Kasper Ravn Thrott 3. Sakhi Sakhah Viking 74 kg Junior 8 Participants 1. Mikkel Wind Thrott 2. Oliver Krüger Thrott 3. Sharafmal Sediqi Thor N.   | 84 kg Junior 4 Participants 1. Eynar Abylov Heros 2. Asbjørn J. Jensen FfI 3. Dennis Julian Clausen Nakskov 96 kg Junior 4 Participants 1. Daniel Ireland Frem 2. Daniel Svavar Bjarnason AIR 3. Mads Hørkilde Thrott 120 kg Junior 2 Participants 1. Mathias Bak Thor V. 2. Jeff Hvass Larsen Thor N |

# Ungdomsmesterskaber 2016

## DM ungdom, 19. marts 2016 i Nykøbing Falster.

|  |  |
| --- | --- |
| Total Ungdom 27 Participants 50 kg Ungdom 2 Participants 1. Nikolaj Mohammadi Thor N. 2. Marcus Hein Thor N. 54 kg Ungdom 8 Participants 1. Nicolaj Schrøder Kolding 2. Luckas Schrøder Kolding 3. Lucas G. Davidsen FfI 58 kg Ungdom 4 Participants 1. Oliver Jensen Heros 2. Lucas Hansen FfI 3. Arbi Isajev Herning63 kg Ungdom 4 Participants 1. Lukas Høier-Jensen Thor N. 2. Marcus Yderholm Thrott 3. Sakhi Sakhah Viking  | 69 kg Ungdom 4 Participants 1. Turpal Bisultanov Herning 2. Marcus Pedersen Nakskov 3. August Lauridsen Thor N. 76 kg Ungdom 3 Participants 1. Isak Schakow Thrott 2. Bertram Lauridsen Thor N. 3. Benjamin Eggertsen Herning 85 kg Ungdom 2 Participants 1. Mike Markussen Thor N. 2. Jesper Schougaard Throt |

# Drengemesterskaber 2016

## DM drenge, 19. marts 2016 i Nykøbing Falster.

|  |  |
| --- | --- |
| Total Drenge 30 Participants 32 kg Drenge 3 Participants 1. Rasmus Lindskov Ulriksen Thor N. 2. Dzhunid Dubaev Nakskov 3. Emil Jakobsen Heros 35 kg Drenge 4 Participants 1. William Reenberg AIR 2. Rasambek Bisultanov Herning 3. Dominik Pyzara Viking 38 kg Drenge 5 Participants 1. Mahde Montazar AIR 2. Frederik Helleberg Mathiesen Aars 3. Brian Kurt Santiago Thor V. 42 kg Drenge 6 Participants 1. Asbjørn Poulsen Thrott 2. David Edisoltanov Nakskov 3. Daniel Pedersen Thrott  | 47 kg Drenge 7 Participants 1. Lukas Schakow Herning 2. Jonas Johansen Thrott 3. Imran Isajev Herning 59 kg Drenge 2 Participants 1. Jonas Kjeldgaard Møller Thor N.2. Patrick Guldberg FfI 66 kg Drenge 3 Participants 1. Marcel Hein Thor N.2. Sebastian Lønholm Herning3. Bastian Gram Poulsgaard Viking |

# Pige/kvinde mesterskaber 2016

## DM piger/kvinder, 20. marts 2016 i Nykøbing Falster.

|  |  |
| --- | --- |
| Total Piger/Kvinder 6 Participants 44 kg Piger/Kvinder 2 Participants 1. June Normind Ottosen Thor V. 2. Karoline Koldby Thor N. 48 kg Piger/Kvinder 2 Participants 1. Tilde Villumsen Viking 2. Camilla Rasmussen FfI 55 kg Piger/Kvinder 2 Participants 1. Sille Buch Alsia 2. Clara Johansen Stuhr Aars |  |

# Holdturneringen 2016

**Junior hold 2016**

## DM juniorhold den 3. december 2016 i Thrott Aabyhøj.

##### DM juniorhold blev ikke afholdt

**Drenge hold 2016**

## DM drengehold den 3. december 2016 i Thrott Aabyhøj.

##### Nr. 1 BK Thor N

Nr. 2 Thrott

Nr. 3 AIR/Heros

# Klubbernes opnåede point ved DM i 2016

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr** | **Klub** | **Pi** | **D** | **U** | **J** | **S** | **Hold****D** | **Hold****J** | **Hold****S** | **Point****I alt** |
| 1. | Thor N | 2  | 9 | 14 | 8 | 15 | 3 |  |  | 51  |
| 2. | Thrott |  | 6 | 7 | 8 | 5 | 2 |  |  | 28 |
| 3. | Herning |  | 8 | 5 |  | 7 |  |  |  | 20 |
| 4. | Thor V | 3 | 1 |  | 3 | 11 |  |  |  | 18 |
| 5. | FfI, Frederikshavn | 2 | 2 | 3 | 5 | 2 |  |  |  | 14 |
| 6. | AIR |  | 6 |  | 2 | 4 |  |  |  | 12 |
|  |  |  |  |  |  |  |  |  |  |  |
| 7. | Heros |  | 1 | 3 | 6 | 1 |  |  |  | 11 |
| 8. | Kolding |  |  | 5 | 4 |  |  |  |  | 9 |
| 9. | Viking | 3 |  2 | 1 | 1 |  |  |  |  |  7 |
|  | Nakskov |  |  4 | 2 | 1 |  |  |  |  | 7 |
|  |  |  |  |  |  |  |  |  |  |  |
| 11. | Aars | 2 | 2 |  |  |  |  |  |  | 4 |
| 12. | Frem |  |  |  | 3 |  |  |  |  | 3 |
|  | Alsia | 3 |  |  |  |  |  |  |  | 3 |
| 14. | CIK |  |  |  |  | 2 |  |  |  | 2 |
| 15. | Hermod K |  |  |  |  | 1 |  |  |  | 1 |
|  | AIR/Heros hold |  |  |  |  |  | 1 |  |  | 1 |

------------------------------------------------------------------------------------------------------------------

1. plads = 3 point, 2. plads = 2 point, 3. plads = 1 point.

# Klubbernes danske mesterskaber 1899-2016

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Klub** | **S** | **J** | **U** | **D** | **P** | **Pi** | **DM** | **Point** |
|  |  | **3** | **2** | **1,5** | **1** | **0,5** | **efter alder**  | **totalt** | **Totalt** |
| 1. | Heros | 127 | 82 | 44 | 89 | 15 | 1 | 358 | 708,5 |
| 2. | Thor N | 81 | 68 | 69 | 82 | 6 | 9 | 315 | 571,0 |
| 3. | Dan | 140 | 22 | 11 | 25 | 4 | 0 | 202 | 507,5 |
| 4. | Herning | 58 | 58 | 50 | 71 | 20 | 0 | 257 | 446,0 |
| 5. | FfI | 59 | 41 | 41 | 33 | 10 | 3 | 187 | 361,5 |
| 6. | Thrott | 51 | 35 | 28 | 54 | 6 | 7 | 181 | 333,5 |
| 7. | CIK | 44 | 22 | 7 | 12 | 1 | 5 | 91 | 212,0 |
| 8. | Alsia | 27 | 22 | 12 | 29 | 3 | 5 | 98 | 180,5 |
| 9. | Hermod H | 27 | 12 | 8 | 36 | 2 | 15 | 100 | 179,0 |
| 10. | Thor V | 20 | 13 | 20 | 28 | 6 | 10 | 97 | 158,0 |
| 11. | Sparta (L) | 44 | 7 | 0 | 2 | 0 | 0 | 53 | 148,0 |
| 12. | Århus A.K. (L) | 41 | 0 | 0 | 0 | 0 | 0 | 41 | 123,0 |
| 13. | Rolf – Næstved | 8 | 16 | 24 | 19 | 9 | 5 | 81 | 118,0 |
| 14. | Hermod K | 27 | 6 | 1 | 7 | 3 | 1 | 45 | 104,5 |
| 15. | Frem | 8 | 16 | 18 | 17 | 6 | 0 | 65 | 103,0 |
| 16. | Skovbakken (L) | 3 | 25 | 6 | 30 | 5 | 0 | 69 | 100,5 |
| 17. | Viking | 4 | 17 | 8 | 23 | 1 | 11 | 64 | 96,0 |
| 18. | Ursus (L) | 10 | 15 | 5 | 17 | 2 | 0 | 49 | 85,5 |
| 19. | Jyden | 8 | 4 | 7 | 13 | 4 | 11 | 47 | 77,0 |
| 20. | Kolding | 7 | 9 | 7 | 9 | 1 | 7 | 40 | 73,0 |
| 21. | AIR | 5 | 10 | 9 | 21 | 0 | 2 | 47 | 71,5 |
| 22. | Husum (L) | 13 | 7 | 1 | 15 | 0 | 0 | 36 | 69,5 |
| 23. | Helsingør | 5 | 8 | 5 | 23 | 3 | 0 | 44 | 63,0 |
| 24. | Aabenraa | 7 | 9 | 6 | 12 | 1 | 1 | 36 | 62,0 |
| 25. | Hakoah (L) | 19 | 0 | 0 | 0 | 0 | 0 | 19 | 57,0 |
| 26. | Thor K (L) | 11 | 2 | 0 | 7 | 0 | 0 | 20 | 44,0 |
| 27. | Nakskov | 1 | 4 | 4 | 9 | 3 | 8 | 29 | 35,5 |
| 28. | Uffe (L) | 1 | 4 | 3 | 9 | 1 | 2 | 20 | 28,0 |
| 29. | FIF (L) | 3 | 1 | 0 | 12 | 0 | 0 | 16 | 23,0 |
| 30. | Hercules | 1 | 1 | 3 | 8 | 2 | 2 | 17 | 20,5 |
| 31. | Rolf K (L) | 6 | 0 | 0 | 0 | 0 | 0 | 6 | 18,0 |
|  | Voldby | 0 | 0 | 2 | 6 | 4 | 6 | 18 | 18,0 |
| 33. | Holeby (L) | 4 | 1 | 0 | 0 | 0 | 0 | 5 | 14,0 |
| 34. | Nr. Åby | 0 | 0 | 3 | 7 | 0 | 2 | 12 | 15,0 |
| 35. | Goliath | 0 | 2 | 0 | 0 | 0 | 7 | 9 | 12,5 |
| 36. | Politiet (L) | 4 | 0 | 0 | 0 | 0 | 0 | 4 | 12,0 |
| 37. | Bagsværd (L) | 3 | 0 | 0 | 2 | 0 | 0 | 5 | 11,0 |
|  | Silkeborg (L) | 0 | 3 | 0 | 5 | 0 | 0 | 8 | 11,0 |
|  | Vadum (L) | 1 | 0 | 2 | 1 | 0 | 3 | 7 | 11,0 |
|  | Vejle (L) | 3 | 1 | 0 | 0 | 0 | 0 | 4 | 11,0 |
| 41. | Nysted (L) | 0 | 2 | 0 | 3 | 0 | 3 | 8 | 10,5 |
| 42. | Kvik (L) | 0 | 0 | 0 | 10 | 0 | 0 | 10 | 10,0 |
| 43. | Ares (L) | 0 | 2 | 3 | 1 | 0 | 1 | 7 | 9,5 |
|  | PARS - Gladsaxe | 2 | 0 | 1 | 0 | 0 | 2 | 5 | 9,5 |
| 45. | Skanderborg (L) | 0 | 0 | 2 | 4 | 3 | 0 | 9 | 8,5 |
| 46. | IK 99 (L) | 2 | 0 | 0 | 0 | 0 | 0 | 2 | 6,0 |
|  | KAK (L) | 2 | 0 | 0 | 0 | 0 | 0 | 2 | 6,0 |
|  | Ursus K (L) | 2 | 0 | 0 | 0 | 0 | 0 | 2 | 6,0 |
| 49. | Odin (L) | 1 | 1 | 0 | 0 | 0 | 0 | 2 | 5,0 |
| 50. | Holbæk (L) | 1 | 0 | 0 | 1 | 0 | 0 | 2 | 4,0 |
|  | Hou (L) | 0 | 0 | 1 | 1 | 3 | 0 | 5 | 4,0 |
|   | Aars | 0 | 0 | 0 | 4 | 0 | 1 | 5 | 5,0 |
| 53. | AIK 95 (L) | 1 | 0 | 0 | 0 | 0 | 0 | 1 | 3,0 |
|  | Alf (L) | 0 | 0 | 1 | 1 | 1 | 0 | 3 | 3,0 |
|  | Brandfolkene (L) | 1 | 0 | 0 | 0 | 0 | 0 | 1 | 3,0 |
|  | FAK, Århus (L) | 1 | 0 | 0 | 0 | 0 | 0 | 1 | 3,0 |
|  | Kalundborg (L) | 1 | 0 | 0 | 0 | 0 | 0 | 1 | 3,0 |
|  | Skjold (L) | 1 | 0 | 0 | 0 | 0 | 0 | 1 | 3,0 |
|  | Strøm (L) | 1 | 0 | 0 | 0 | 0 | 0 | 1 | 3,0 |
| 60. | B 1910, Rønne (L) | 0 | 0 | 0 | 1 | 0 | 0 | 1 | 1,0 |
|  | Vestjyden (L) | 0 | 0 | 0 | 1 | 0 | 0 | 1 | 1,0 |
|  | \* efter alder (p/d/u/j/s) |  |  |  |  |  |  |  |  |

# Redaktørens kommentarer

I dette års skema over ” Klubbernes danske mesterskaber 1899-2016” er AIR Roskilde rykket en enkelt placering op.

Hvis der er kommentarer til opbygningen af beretningen eller der er ønsker om flere informationer vil jeg gerne høre om det.

Skulle der være fejl og mangler hører jeg også gerne om det ;-)

I ønsket om et godt R-møde den 20. maj 2017 i Odense.

Mvh

”Redaktøren”

Flemming Nielsen

e-mail: fln.sigi@gmail.com

Tlf: 40 54 22 83

# Bilag til beretningen

## Bilag 1: Forslag til ændring af regler for licens fra 2018.

Forslag til nye licens regler gældende fra 2018

## Bilag 2: Regnskab for Danmarks Brydeforbund 2016.

Det ureviderede regnskab for 2016 er vedhæftet. Det reviderede regnskab forventes fra revisor senest den 05-maj-2017.

## Bilag 3: Budget for Danmarks Brydeforbund 2017.

Udkast til budget 2017.

## Bilag 1: Forslag til ændring af regler for licens fra 2018.

*Der er stor fokus på antallet medlemmer og ikke mindst medlemstilgang, både i klubberne og i forbundets bestyrelse. Med målsætningerne og aktiviteterne beskrevet i de strategiske spor, bliver opfølgningen på dette essentiel.*

*Naturligvis spiller DIF's medlems statistik en afgørende rolle, men i bestyrelsen mener vi at det er svært at måle en løbende udvikling på baggrund af en årlig måling.*

*Vi har brug for et værktøj, hvor vi løbende kan følge med i udviklingen og her ser vi startlicensen som et mere fleksibelt redskab.

Derfor mener vi at en startlicens skal være obligatorisk for alle, der træner i vore klubber. Vi er godt klare over at der er flere, der mener den nuværende model er for dyr, hvorfor vi foreslår følgende setup:*

*1. Nybegynderlicens - GRATIS.
Du kan have en nybegynder licens i maksimum to sæsoner. Indløser du en nybegynder licens i efteråret 2018, har du den således maksimum 1,5 år. Brydere med denne licens kan kun deltage til deciderede nybegynderstævner (f.eks. AIR Cup og Wrestling Kids.). En bryder med nybegynder licens kan ikke stille op til DM.*

*2. Puslinge licens - 50,-/år. Med denne licens kan du deltage til åbne cupstævner i ind og udland.*

*3. Drenge licens - 100,-/år*

*4. Ungdoms licens - 200,-/år*

*5. Junior licens - 250,-/år*

*6. Senior licens - 300,-/år*

*7. Licens til motionister og børn på tumlehold - GRATIS (Her tænker vi på børn & unge der kommer i brydeklubberne, men ikke deltager til stævner).

Da antallet medlemmer og især tilgang får væsentlig højere fokus de næste mange år, forventer vi at klubberne vil bakke op om de obligatoriske licenser, selvom det giver lidt mere administration.*